Er der krav til tilkørselsforhold til adresse?
For at lastbilen kan komme helt op til adressen, er der specifikke krav. Vejen til leveringsstedet skal være kørefast, enten som asfalt eller kørefliser, og der skal være 4,5 meters frihøjde og 3,5 meters fribredde hele vejen op til adressen. Der må ikke være udhængende grene / træer.
Kan det ikke lade sig gøre at komme helt frem til adressen, stilles ordren så tæt på adressen som muligt. I tilfælde, hvor det ikke er muligt at placere pallen på det ønskede sted, vil chaufføren placere pallen efter eget skøn på det mest ideelle sted med færrest mulige gener. Bemærk at fragtmanden altid laver dette skøn på baggrund af et ønske om at levere bedst muligt, men altid med fokus på at undgå skade på materiale, matrikel eller personskade.